arnastofnun/IGC-2024 huggingface dataset:
S-69/2018

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 6. febrúar 2018, á hendur K-kvk-þgf A-kvk-þgf, kt. 000000-0000, Hrafnhólum 6, Reykjavík fyrir eftirtalin umferðarlagabrot á árinu 2017 með því að hafa:

I

Miðvikudaginn 26. apríl ekið bifreiðinni VI-S72 svipt ökurétti austur Dalveg í Kópavogi, við Dalveg 20, uns aksturinn var stöðvaður skömmu síðar.

II

Laugardaginn 21. október ekið bifreiðinni YN-Y71 svipt ökurétti vestur Laugaveg að Nóatúni og aftan á bifreiðina LA-A34, sem var kyrrstæð gegn rauðu ljósi á beygjuakrein inn á Nóatún til suðurs, ekki sinnt skyldum sínum við umferðaróhapp heldur ekið á brott af vettvangi.

III

Miðvikudaginn 25. október ekið sömu bifreið svipt ökurétti suður Þverbrekku í Kópavogi, við Álfhólsveg, uns aksturinn var stöðvaður skömmu síðar.

Telst þetta varða við 1. mgr. 48. gr., sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006.

Þess er krafist að ákærða verði dæmd til refsingar og til greiðslu alls sakarkostnaðar.

Ákærða krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í mars 1959. Samkvæmt framlögðu sakavottorði, dagsettu 2. febrúar 2018, hefur hún í tvígang gengist undir sektarrefsingu með lögreglustjórasátt, annars vegar 30. nóvember 2012 og hins vegar 18. júlí 2013 vegna umferðarlagabrota. Þá var hún sakfelld og dæmd í 30 daga fangelsi fyrir sviptingar- og ölvunarakstur með dómi Héraðsdóms Reykjavíkur, uppkveðnum 16. september 2015. Ákærða er nú sakfelld fyrir að hafa í þrígang ekið svipt ökurétti.

Með hliðsjón af framangreindu og ákvæðum 77. gr. almennra hegningarlaga nr. 19/1940 þykir refsing ákærðu hæfilega ákveðin fangelsi í 60 daga.

Engan sakarkostnað leiddi af meðferð málsins.

Af hálfu ákæruvaldsins flutti málið K-kvk-nf Ó-kvk-nf E-kvk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, K-kvk-nf A-kvk-nf, sæti fangelsi í 60 daga.

L-kvk-nf R-kvk-nf S-kvk-nf
S-709/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 5. desember 2017, á hendur S-kk-þgf K-kk-þgf L. G-kk-þgf, kt. 000000-0000, Ægissíðu 109, 107 Reykjavík fyrir fíkniefnalagabrot í Hafnarfirði með því að hafa mánudaginn 22. maí 2017 haft í vörslum sínum 2,97 g af kókaíni, 112,73 g af marijúana, 4,91 g af tóbaksblönduðu kannabisefni, 759,32 af kannabislaufi og 13 kannabisplöntur sem ákærði hafði ræktað um nokkurt skeið og til þess dags er lögregla fann við leit á dvalarstað hans að Daggarvöllum 6 og lagði hald á.

Telst þetta varða við 2. gr., sbr 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar nr. 233/2001 um ávana- og fíkniefni og önnur eftirlitsskyld efni, sbr. reglugerðir nr. 232/2001 og nr. 848/2002.

Þess er krafist að ákærði verði dæmdur til refsingar, til greiðslu alls sakarkostnaðar og jafnframt að framangreind fíkniefni verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í október 1983. Hann á að baki nokkurn sakaferil sem hefur þó ekki áhrif við ákvörðun refsingar í málinu. Við ákvörðun refsingar er litið til umfangs þeirra ávana- og fíkniefna sem tilgreind eru í ákæru.

Með hliðsjón af framangreindu og sakarefni þessa máls þykir refsing ákærða hæfilega ákveðin fangelsi í 60 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru eru gerð upptæk til ríkissjóðs 2,97 g af kókaíni, 112,73 g af marijúana, 4,91 g af tóbaksblönduðu kannabisefni, 759,32 g af kannabislaufi og 13 kannabisplöntur, sem lögregla lagði hald á við rannsókn málsins.

Ákærði greiði 86.815 krónur í sakarkostnað.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-kk-nf K-kk-nf L. G-kk-nf, sæti fangelsi í 60 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Upptæk eru gerð til ríkissjóðs 2,97 g af kókaíni, 112,73 g af marijúana, 4,91 g af tóbaksblönduðu kannabisefni, 759,32 g af kannabislaufi og 13 kannabisplöntur.

Ákærði greiði 86.815 krónur í sakarkostnað.

L-kvk-nf R-kvk-nf S-kvk-nf
S-714/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 12. desember 2017, á hendur J-kk-þgf S-kk-þgf, kt. 000000-0000, óstaðsettum í hús í Reykjavík fyrir eftirtalin umferðarlagabrot, með því að hafa:

1. Aðfaranótt föstudagsins 9. september 2016 ekið bifreiðinni ME-640, sviptur ökurétti um Snekkjuvog í Reykjavík, þar sem bifreiðin hafnaði á girðingu framan á hús nr. 19 og farið af vettvangi án þess að sinna lögboðnum skyldum sínum við áreksturinn.

Telst brot þetta varða við 1. mgr. 10. gr. og 1. mgr. 48. gr., sbr. mgr. 100. gr.,

umferðarlaga nr. 50/1987, sbr. 5. gr. laga nr. 66/2006.

2. Aðfaranótt laugardagsins 29. apríl 2017 ekið bifreiðinni PU-281, sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 5,0 ng/ml), eftir Vesturlandsvegi í Reykjavík, þar sem lögregla stöðvaði akstur hennar við Hvalfjarðargöng.

Telst brot þetta varða við 1., sbr. 2. mgr., 45. gr. a, 1. mgr. 48. gr., sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006.

Þess er krafist að ákærði verði dæmdur til refsingar og til greiðslu alls sakarkostnaðar, og til sviptingar ökuréttar samkvæmt 101. og 102. gr. umferðarlaga nr. 50/1987 sbr. 25. gr. laga nr. 44/1993 og 18. gr. laga nr. 66/2006.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í nóvember 1979. Samkvæmt framlögðu sakavottorði, dagsettu 12. desember 2017, var honum gerð sektarrefsing með lögreglustjórasátt fyrir brot gegn 45. gr. a umferðarlaga nr. 50/1987, 9. febrúar 2012. Hann gekkst undir viðurlagaákvörðun meðal annars vegna sams konar brots, 5. janúar 2016. Þá var hann dæmdur í 30 daga fangelsi með dómi Héraðsdóms Reykjavíkur, dagsettum 15. maí 2017 fyrir að hafa ekið undir áhrifum ávana- og fíkniefna og sviptur ökurétti. Þau brot sem ákærði er sakfelldur fyrir í þessu máli voru framin fyrir uppkvaðningu framangreinds dóms frá 15. maí sl. og verður ákærða því dæmdur hegningarauki í samræmi við ákvæði 78. gr. almennra hegningarlaga nr. 19/1940.

Með hliðsjón af framangreindu og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 30 daga.

Með vísan til lagaákvæða í ákæru, einkum 3. mgr. 101. gr. umferðarlaga nr. 50/1987, er áréttuð ævilöng svipting ökuréttar ákærða frá birtingu dóms þessa að telja.

Ákærði greiði 93.050 krónur í sakarkostnað.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, J-kk-nf S-kk-nf, sæti fangelsi í 30 daga.

Áréttuð er ævilöng svipting ökuréttar ákærða frá birtingu dómsins að telja.

Ákærði greiði 93.050 krónur í sakarkostnað.

L-kvk-nf R-kvk-nf S-kvk-nf
S-715/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 12. desember 2017, á hendur G-x-x R-x-x, kt. 000000-0000, Eyjabakka 6, Reykjavík fyrir umferðarlagabrot í Reykjavík með því að hafa aðfaranótt sunnudagsins 30. júlí ekið bifreiðinni VG-H73 sviptur ökurétti og óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 220 ng/ml, í þvagi mældist tetrahýdrókannabínólsýra) vestur Dvergshöfða og inn á Funahöfða þar sem aksturinn var stöðvaður skömmu síðar.

Telst þetta varða við 1. og 2. mgr. 45. gr. a og 1. mgr. 48. gr., sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.

Ákærði krefst vægustu refsingar.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í september 1989. Samkvæmt framlögðu sakavottorði, dagsettu 12. desember 2017, gekkst ákærði undir sektarrefsingu með lögreglustjórasátt 24. ágúst 2011 vegna ölvunaraksturs og að nýju 15. júlí 2014 meðal annars vegna aksturs undir áhrifum fíkniefna. Þá var ákærði dæmdur í 90 daga fangelsi fyrir að hafa ekið undir áhrifum áfengis og fíkniefna sem og sviptur ökurétti með dómi Héraðsdóms Reykjavíkur, uppkveðnum 11. mars 2016.

Með hliðsjón af framangreindu, sakarefni þessa máls og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 60 daga.

Með vísan til lagaákvæða í ákæru, einkum 3. mgr. 101. gr. umferðarlaga, ber að árétta ævilanga sviptingu ökuréttar ákærða frá birtingu dóms þessa að telja.

Ákærði greiði 134.355 krónur í sakarkostnað.

Af hálfu ákæruvaldsins flutti málið E-kk-nf L-kk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, G-x-x R-x-x, sæti fangelsi í 60 daga.

Áréttuð er ævilöng svipting ökuréttar ákærða frá birtingu dómsins að telja.

Ákærði greiði 134.355 krónur í sakarkostnað.

L-kvk-nf R-kvk-nf S-kvk-nf
S-716/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 12. desember 2017, á hendur H-kk-þgf F-kk-þgf K-kk-þgf, kt. 000000-0000, Víðiteigi 2a, Mosfellsbæ fyrir umferðarlagabrot í Reykjavík með því að hafa fimmtudaginn 27. apríl 2017 ekið bifreiðinni UM-844 sviptur ökurétti austur Fjallkonuveg við Dalhús uns aksturinn var stöðvaður skömmu síðar.

Telst þetta varða við 1. mgr. 48. gr., sbr.1.mgr.100.gr.,umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í janúar 1980. Samkvæmt framlögðu sakavottorði, dagsettu 12. desember 2017, hefur hann í þrígang áður verið dæmdur fyrir að aka sviptur ökurétti og einu sinni gengist undir sektarrefsingu með lögreglustjórasátt vegna slíks brots. Nú síðast var hann dæmdur í 12 mánaða fangelsi fyrir að aka sviptur ökurétti með dómi Héraðsdóms Reykjavíkur, uppkveðnum 16. nóvember 2016. Með brotinu rauf ákærði skilyrði reynslulausnar sem honum var veitt og var hún dæmd upp og refsing ákærða ákveðin í einu lagi.

Með hliðsjón af framangreindu og sakarefni þessa máls þykir refsing ákærða hæfilega ákveðin fangelsi í 90 daga.

Engan sakarkostnað leiddi af meðferð málsins.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, H-kk-nf F-kk-nf K-kk-nf, sæti fangelsi í 90 daga.

L-kvk-nf R-kvk-nf S-kvk-nf
S-717/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 12. desember 2017, á hendur M-x-x K-x-x, kt. 000000-0000, Spítalastíg 6, Reykjavík fyrir eftirtalin umferðarlagabrot á árinu 2017 með því að hafa:

I.

Að kvöldi föstudagsins 19. maí í Reykjavík ekið bifreiðinni TY-308 sviptur ökurétti og undir áhrifum áfengis (vínandamagn í blóði 2,14 ‰) norður Breiðholtsbraut, snúið við á gatnamótum Breiðholtsbrautar og Suðurfells og síðan um Jaðarsel og Seljabraut uns aksturinn var stöðvaður við Seljabraut 24 þar sem ákærði yfirgaf bifreiðina og reyndi að komast undan á hlaupum, en var handtekinn skömmu síðar.

II.

Aðfaranótt föstudagsins 27. október í Kópavogi ekið bifreiðinni RJ-277 sviptur ökurétti og undir áhrifum áfengis (vínandamagn í blóði 2,73 ‰) um Smiðjuveg við skemmtistaðinn Goldfinger þar sem aksturinn var stöðvaður.

Teljast brot í báðum liðum varða við 1. sbr. 3. mgr. 45. gr. og 1. mgr. 48. gr., hvort tveggja sbr. 1. mgr. 100. gr. umferðarlaga nr. 50/1987, sbr. 1. gr. laga nr. 48/1997.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í maí 1986. Í samræmi við framlagt sakavottorð, dagsettu 12. desember 2017, er við ákvörðun refsingar miðað við að ákærði sé nú í þriðja sinn fundinn sekur um að aka undir áhrifum áfengis og/eða fíkniefna. Þá er miðað við að ákærði sé í annað sinn fundinn sekur um að aka sviptur ökurétti.

Með hliðsjón af framangreindu og sakarefni þessa máls þykir refsing ákærða hæfilega ákveðin fangelsi í 45 daga.

Með vísan til lagaákvæða í ákæru, einkum 3. mgr. 101. gr. umferðarlaga nr. 50/1987, er ákærði sviptur ökurétti ævilangt frá birtingu dóms þessa að telja.

Ákærði greiði 85.469 krónur í sakarkostnað.

Af hálfu ákæruvaldsins flutti málið E-kk-nf L-kk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, M-x-x K-x-x, sæti fangelsi í 45 daga.

Ákærði er sviptur ökurétti ævilangt frá birtingu dómsins að telja.

Ákærði greiði 85.469 krónur í sakarkostnað.

L-kvk-nf R-kvk-nf S-kvk-nf
S-718/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 12. desember 2017, á hendur J-kk-þgf A-kk-þgf R-kk-þgf, kt. 000000-0000, Snorrabraut 52, Reykjavík fyrir umferðarlagabrot í Reykjavík með því að hafa aðfaranótt laugardagsins 7. október 2017 ekið bifreiðinni LS-377 sviptur ökurétti um Arnarbakka við Grýtubakka uns aksturinn var stöðvaður skömmu síðar.

Telst þetta varða við 1. mgr. 48. gr., sbr. 1. mgr. 100. gr., umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er háttsemin réttilega heimfærð til refsiákvæða í ákæru.

Ákærði er fæddur í september 1986. Í samræmi við framlagt sakavottorð, dagsettu 12. desember 2017, er við ákvörðun refsingar miðað við að ákærði sé nú í fimmta sinn fundinn sekur um að aka sviptur ökurétti.

Með hliðsjón af sakarefni þessa máls þykir refsing ákærða hæfilega ákveðin fangelsi í 90 daga.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 105.400 krónur, að meðtöldum virðisaukaskatti.

Engan annan málskostnað leiddi af meðferð málsins.

Af hálfu ákæruvaldsins flutti málið G-kk-nf Þ-kk-nf S-kk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, J-kk-nf A-kk-nf R-kk-nf, sæti fangelsi í 90 daga.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 105.400 krónur.

L-kvk-nf R-kvk-nf S-kvk-nf
S-71/2018

Mál þetta, sem dómtekið var í dag, er höfðað með ákæru, útgefinni af héraðssaksóknara 2. febrúar 2018, á hendur J-kk-þgf V-kk-þgf B-kk-þgf, kt. 000000-0000, Sóltúni 30, Reykjavík, fyrir brot gegn umferðar- og hegningarlögum með því að hafa snemma morguns laugardaginn 26. nóvember 2016, ekið bifreiðinni BH-868, undir áhrifum áfengis (í blóðsýni mældist vínandi 2,64‰), frá bifreiðastæði við Skúlagötu 4, þar sem ákærði ók á steyptan stólpa og sinnti ekki skyldum sínum við umferðaróhapp heldur ók á brott, austur Sæbraut uns hann snéri við og ók gegn akstursstefnu vestur Sæbraut þar sem lögregla mætti honum á röngum vegarhelmingi skammt norðaustan við vegamót Kirkjusands og Sæbrautar en beygja er þar á veginum og hending ein réði því að ákærði ók ekki á ökutæki sem voru þar á leið í gagnstæða átt. Með þessu atferli sínu stofnaði ákærði lífi og heilsu annarra í augljósan háska á ófyrirleitinn hátt og raskaði umferðarörggi á alfaraleið. Fór ákærði við nefnd gatnamót yfir á réttan vegarhelming og keyrði að gatnamótum Kringlumýrarbrautar og Sæbrautar, þar sem lögregla stöðvaði för hans.

Telst þetta varða við 1. mgr. 168. gr. og 4. mgr. 220. gr. almennra hegningarlaga nr. 19/1940 og 1. mgr. 10. gr., 1. sbr. 4. mgr. 14. gr., 1. sbr. 3. mgr. 45. gr., allt sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar og til sviptingar ökuréttar samkvæmt 101. gr. umferðarlaga nr. 50/1987.

Ákærði krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er háttsemin réttilega heimfærð til refsiákvæða í ákæru.

Ákærði er fæddur í maí 1972. Hann hefur ekki áður gerst sekur um refsivert brot.

Með hliðsjón af sakarefni þessa máls og að teknu tilliti til greiðrar játningar ákærða á rannsóknarstigi málsins og fyrir dómi þykir refsing ákærða hæfilega ákveðin fangelsi í 60 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er ákærði sviptur ökurétti í 2 ár frá birtingu dóms þessa að telja.

Ákærði greiði 24.255 krónur í sakarkostnað.

Af hálfu ákæruvaldsins flutti málið F-kvk-nf B-kvk-nf F-kvk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, J-kk-nf V-kk-nf B-kk-nf, sæti fangelsi í 60 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði er sviptur ökurétti í 2 ár frá birtingu dómsins að telja.

Ákærði greiði 24.255 krónur í sakarkostnað.

L-kvk-nf R-kvk-nf S-kvk-nf
S-726/2017

Mál þetta, sem dómtekið var 17. janúar sl., er höfðað með ákæru, útgefinni af lögreglustjóranum á höfuðborgarsvæðinu, 12. desember 2017, á hendur V-x-x P-x-x A-x-x, með ríkisfang í Úkraínu, fyrir skjalafals með því að hafa, þriðjudaginn 21. nóvember 2017, í blekkingarskyni framvísað við starfsfólk Þjóðskrár Íslands, Borgartúni 21 í Reykjavík, fölsuðu búlgörsku kennivottorði nr. 189325479 er ákærði sótti um skráningu og kennitölu á Íslandi. Kennivottorðið var ánafnað M-x-x H-x-x, [--] með gildistíma frá 5. nóvember 2014 til 5. nóvember 2023 og reyndist grunnfalsað, þ.e. falsað frá rótum.

Telst þetta varða við 1. mgr. 155. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er háttsemin réttilega heimfærð til refsiákvæða í ákæru.

Ákærði er fæddur í maí 1980. Hann hefur ekki sætt refsingu hér á landi svo vitað sé. Við ákvörðun refsingar verður litið til þess að ákærði hefur gengist greiðlega við broti sínu bæði á rannsóknarstigi og fyrir dómi og verður það virt honum til málsbóta. Með hliðsjón af framangreindu og að teknu tilliti til dómaframkvæmdar þykir refsing ákærða hæfilega ákveðin fangelsi í 30 daga. Frá refsingu dregst gæsluvarðhald sem ákærði sætti við rannsókn málsins, eins og nánar greinir í dómsorði.

Ákærði greiði málsvarnarþóknun skipaðs verjanda síns, B-kk-ef Þ-kk-ef S-kk-ef lögmanns, 105.400 krónur og þóknun verjanda síns á rannsóknarstigi málsins, L-kvk-ef M-kvk-ef O-kvk-ef lögmanns, 316.200 krónur.

Engan annan sakarkostnað leiddi af meðferð málsins.

Af hálfu ákæruvaldsins flutti málið E-kk-nf L-kk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, V-x-x P-x-x A-x-x, sæti fangelsi í 30 daga. Frá refsingu dregst gæsluvarðhald ákærða frá 22. til 29. nóvember 2017.

Ákærði greiði málsvarnarþóknun skipaðs verjanda síns, B-kk-ef Þ-kk-ef S-kk-ef lögmanns, 105.400 krónur og þóknun verjanda síns á rannsóknarstigi málsins, L-kvk-ef M-kvk-ef O-kvk-ef lögmanns, 316.200 krónur.

L-kvk-nf R-kvk-nf S-kvk-nf